רם בלינקוב

רם בלינקוב (נולד ב-7 באוקטובר 1955) הוא כלכלן ישראלי ששימש כמנכ"ל משרד האוצר. בעבר כיהן כיושב ראש דירקטוריון חברת נת"ע וחברת נמלי ישראל, כממונה על התקציבים, כמנכ"ל משרד הפנים, ובתפקידים נוספים במגזר הציבורי והפרטי בישראל. נולד בירושלים ליונתן ולדבורה (לבית להב). הוא בעל תואר ראשון בכלכלה ויחסים בינלאומיים ותואר שני במינהל עסקים בהתמחות במימון וחשבונאות, שניהם מהאוניברסיטה העברית בירושלים. בלינקוב עבד באגף התקציבים בשורת תפקידים בין השנים 1983–1990. בתפקידו האחרון היה סגן הממונה על התקציבים והיה אחראי על תחומי התחבורה, המים, תקשורת ומשרדים מינהליים. מ־2001 כיהן כמנכ"ל חברת הטלוויזיה בכבלים ערוצי זהב. החל מ־2004 ועד ל־2006 הוביל את המיזוג התפעולי של חברות הכבלים והיה למנכ"ל הראשון של HOT. בין השנים 2006–2007 כיהן כמנכ"ל משרד הפנים. בשנים 2008–2009 כיהן כממונה על התקציבים. הוא התפטר מתפקידו עקב עימות בינו לבין אורי יוגב בעת הדיונים על תקציב המדינה ל־2009 ו־2010 והמשא ומתן עם ההסתדרות בהקשר זה. לאחר מכן המשיך לכהן בדירקטוריונים של ארגונים פרטיים וציבוריים כגון כפרית, אבן קיסר, חברת נמלי ישראל עד למינויו האחרון כיו"ר דירקטוריון נת"ע - נתיבי תחבורה עירוניים. ב־2010 נמנה עם מדליקי המשואות בטקס יום העצמאות בהר הרצל. ב-2021, עוד לפני השבעת ממשלת ישראל השלושים ושש נודע ששר האוצר אביגדור ליברמן מייעד את בלינקוב לתפקיד מנכ"ל משרד האוצר. הוא מונה לתפקיד ב-27 ביוני 2021. במסגרת תפקידו, בלניקוב חבר בוועדה לצמצום הריכוזיות. באוגוסט 2021, מונה לממלא מקום מנהל רשות החברות הממשלתיות, בנוסף לתפקידו כמנכ"ל משרד האוצר. זאת לאחר שתפקיד מנהל הרשות, לא היה מאויש במשך מספר חודשים. בתפקיד זה כיהן עד מרץ 2022, עם מינויה של מיכל רוזנבוים למנהלת הרשות. בינואר 2023 הודיע על סיום תפקידו כמנכ"ל משרד האוצר. בלינקוב נשוי ואב לשלושה. תושב מבשרת ציון. סבתו של בלינקוב, חיה בלינקוב לבית צ'יזיק, הייתה אחותם של שרה צ'יזיק שנפלה בקרב תל-חי, של אפרים צ'יזיק שנפל במאורעות תרפ"ט, וכן של ברוך צ'יזיק, חנה צ'יזיק ויצחק חרפי. דודו (שהוא נקרא על שמו), עמירם בלינקוב, היה אחד מארבעת חברי ההגנה שנפלו בעת מתקפה על מחנה הצבא הבריטי בשרונה הידועים כ"הארבעה". בן דודו מדרגה שנייה הוא העיתונאי אהוד יערי. ספיר פרץ, ‏רם בלינקוב בראיון ראשון בתפקיד מנכ"ל משרד הפנים: "אין פתרון אחיד לכל הרשויות", באתר גלובס, 1 בדצמבר 2006 מוטי בסוק, ראש אגף תקציבים באוצר: "איך אפשר לקצץ 8.8 מיליארד שקל בלי לגעת בביטחון ובחינוך?", באתר TheMarker‏, 10 ביולי 2008 אדריאן פילוט, ‏רם בלינקוב: "המשק יהנה מאוד אם אחרי הפריימריז בקדימה בר-און ימשיך כשר האוצר", באתר גלובס, 28 באוגוסט 2008 סטלה קורין-ליבר, ‏בלינקוב: "ההתנפלות על לפיד נלעגת, הוא רק דיבר בפייסבוק", באתר גלובס, 4 באפריל 2013 הדס מגן, עמירם ברקת, ‏רם בלינקוב: תפסיקו להתבכיין, "יש פה אחלה מדינה", באתר גלובס, 26 באוקטובר 2018 אדריאן פילוט ושלמה טייטלבאום, מנכ"ל משרד האוצר: "עשרות אלפי חבר'ה מהמרכז יהפכו למיליונרים. זה מטריד", באתר כלכליסט, 5 בספטמבר 2021 אנשי השנה של גלובס, הקאמבק שמוכיח את עצמו בהעברת תקציב ורפורמות אחרי שנים של התמהמהות, באתר גלובס, 23 בדצמבר 2021 הילה ויסברג, אורן דורי, ‏מנכ"ל משרד האוצר לשעבר: "המשבר הזה הולך לעלות הרבה כסף, הגיע הזמן להפסיק לשחק משחקים פאתטיים", באתר גלובס, 26 באוקטובר 2023 שרון קביליו, רם בלינקוב הוא ממונה החדש על התקציב, באתר News1 מחלקה ראשונה, 9 בדצמבר 2007 פנחס וולף‏, הממונה על התקציבים באוצר התפטר מתפקידו, באתר וואלה, 13 במאי 2009 אחד ממדליקי המשואות ביום העצמאות ה-62: רם בלינקוב, באתר TheMarker‏, 22 במרץ 2010 מערכת ice, ליברמן הכריע: זה מנכ"ל משרד האוצר החדש, באתר אייס, 13 ביוני 2021 אלה לוי-וינריב, ‏המינוי הראשון של ליברמן באוצר: רם בלינקוב למנכ"ל, באתר גלובס, 12 ביוני 2021 גד ליאור, רם בלינקוב מונה רשמית למנכ"ל משרד האוצר, באתר ynet, 27 ביוני 2021 גד ליאור, שינויים בצמרת האוצר: שלומי הייזלר ימונה למנכ"ל במקום רם בלינקוב, באתר ynet, 3 בינואר 2023